**Likumprojekta „Grozījumi Ciltsdarba un dzīvnieku audzēšanas likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ievērojot Ministru kabineta 20.03.2012. sēdes protokolā Nr.16 31.§ noteikto, visām ministrijām ir jāizvērtē to kompetencē esošās valsts nodevas un maksas pakalpojumi. Zemkopības ministrija izvērtējot ir secinājusi, ka Ciltsdarba un dzīvnieku audzēšanas likumā noteiktās valsts nodevas pēc būtības atbilst maksas pakalpojuma definīcijai, tāpēc tās ir pārveidojamas par maksas pakalpojumiem un izslēdzamas no Ciltsdarba un dzīvnieku audzēšanas likuma. |
| 2. | Pašreizējā situācija un problēmas | Pašlaik ciltsdarbu un dzīvnieku audzēšanu valstī regulē Ciltsdarba un dzīvnieku audzēšanas likums (turpmāk – likums), kas ir spēkā no 2011.gada 1.jūlija.Tā kā likumā noteiktās valsts nodevas pēc būtības atbilst maksas pakalpojuma definīcijai, likumā izdarāmi grozījumi, lai minētās nodevas izslēgtu no tā.2013.gada 1.janvārī spēkā stājās Ministru kabineta 2012.gada 18.decembra noteikumi Nr.878 „Lauksaimniecības datu centra nolikums”, kas paredz, ka Lauksaimniecības datu centrs vairs nav valsts aģentūra. Tādēļ likumā nepieciešams precizēt Lauksaimniecības datu centra nosaukumu.Tāpat likumā nepieciešami citi precizējumi par dzīvnieku audzēšanas un ciltsdarba jomu, lai veicinātu kvalitatīvu šķirnes dzīvnieku ieguvi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojektā „Grozījumi Ciltsdarba un dzīvnieku audzēšanas likumā” (turpmāk – likumprojekts) precizēti lietotie termini:1) noteikts, ka ciltsgrāmata ir informācijas krājums par šķirnes lauksaimniecības dzīvniekiem. Minētā norma noteikta, lai ciltsgrāmatā netiktu uzņemti dzīvnieki, kas netiek audzēti saskaņā ar ciltsdarba programmu;2) ģenētisko resursu definīcijā ietverti arī mājas (istabas) dzīvnieki, jo Latvijā audzē Latvijas dzinējsuņus, kas ir vietējā šķirne un ir saglabājama;3) izcelsmes sertifikāta definīcijā precizēts, ka šis sertifikāts apliecina šķirnes dzīvnieka, tā spermas, olšūnas vai embrija izcelšanos un ciltsvērtību. Tas nozīmē, ka turpmāk izcelsmes sertifikāti tiks izsniegti tikai šķirnes dzīvniekiem;4) precizētas sertificēta vaislinieka un sertificēta vaislas materiāla definīcijas – noteikts, ka par tiem ir saņemts izmantošanas sertifikāts, jo jau pašlaik nozares speciālistu vidū tiek lietots šāds precīzāks termins;5) svītrota vaislas dzīvnieka definīcija. Pašlaik terminu nav nepieciešams skaidrot likumā. Ja nepieciešams, termina skaidrojums tiks iekļauts Ministru kabineta noteikumos.Likuma 5.pantā precizēts Lauksaimniecības datu centra nosaukums un kompetence.Likuma 6.panta pirmā daļa papildināta, nosakot, ka Pārtikas un veterinārais dienests (turpmāk – PVD) uzrauga un kontrolē arī to, kā tiek ievēroti normatīvo aktu prasības par dzīvnieku audzēšanu, jo, piemēram, dzīvnieku apzīmēšana un dzīvnieku, novietņu un ganāmpulku reģistrēšana ir uzskatāma vairāk par dzīvnieku audzēšanas, nevis ciltsdarba jomu. Tāpat pants ir papildināts, nosakot, ka PVD ir pienākums apmeklēt lauksaimniecības dzīvnieku ganāmpulkus, jo efektīvai kontroles veikšanai dažkārt ir nepieciešama saimniecības apsekošana uz vietas. Likuma 7.pantā precizēta šķirnes lauksaimniecības dzīvnieku audzētāju organizācijas (turpmāk – organizācija) kompetence. Paredzēts, ka organizācijas organizēs lauksaimniecības dzīvnieku izcelšanās pārbaudi saskaņā ar normatīvajiem aktiem par ciltsgrāmatas kārtošanu. Minētais regulējums nepieciešams, lai dzīvnieku audzētāji vairāk varētu uzticēties ciltsgrāmatas datiem un būtu pārliecināti par lauksaimniecības dzīvnieku izcelsmes patiesumu. Likumprojekts paredz arī to, ka organizācijas izsniegs izcelsmes sertifikātu ne tikai par pārdošanai paredzētiem šķirnes vaislas lauksaimniecības dzīvniekiem, bet arī pēc īpašnieku pieprasījuma. Pašlaik mēdz būt situācijas, kad nepieciešams izsniegt izcelsmes sertifikātu ne tikai vaislas dzīvniekiem (piemēram, zirgkopībā – sporta zirgam) un ir jāparedz, ka organizācija to drīkst darīt. Organizāciju kompetence papildināta ar jaunu uzdevumu – kārtot un uzturēt pārraudzības informācijas datubāzi saskaņā ar normatīvajiem aktiem. Pašlaik šo uzdevumu saskaņā ar normatīvajiem aktiem par pārraudzību veic šķirnes zirgu un šķirnes cūku audzētāju organizācijas.Likumā ietverta norma, ka akvakultūras dzīvnieku ganāmpulki un novietnes ir reģistrējami. Ietvertā norma nav uzskatāma par jaunu regulējumu. Regulējums par akvakultūras dzīvnieku reģistrēšanu bija iekļauts Ministru kabineta 2003.gada 16.decembra noteikumos Nr.712 „Dzīvnieku, ganāmpulku un novietņu reģistrēšanas un dzīvnieku apzīmēšanas kārtība”, kas izdoti, pamatojoties uz Ciltsdarba likuma 12.pantu un Veterinārmedicīnas likuma 59.panta 5.punktu. 2011.gadā, sagatavojot jaunus Ministru kabineta noteikumus par lauksaimniecības dzīvnieku reģistrēšanu (Ministru kabineta 2011.gada noteikumi Nr.650 „Lauksaimniecības dzīvnieku, to ganāmpulku un novietņu reģistrēšanas kārtība un lauksaimniecības dzīvnieku apzīmēšanas kārtība”), noteikumos juridiski nebija iespējams ietvert normu par akvakultūras dzīvnieku reģistrēšanu, jo Veterinārmedicīnas likuma 59.panta 5.punkts nav uzskatāms par deleģējumu. Lai gan nav precīza regulējuma, Lauksaimniecības datu centrs arī pašlaik reģistrē akvakultūras dzīvnieku ganāmpulkus un novietnes. Tā kā akvakultūras dzīvnieki ir iesaistīti pārtikas apritē, ir jāsakārto regulējums par akvakultūras dzīvnieku reģistrēšanu un likumā jāietver precīzs deleģējums. Akvakultūras dzīvnieka definīcija likumprojektā nav iekļauta, jo tā dota Veterinārmedicīnas likumā.No likuma ir izslēgta valsts nodeva par ganāmpulku un novietņu reģistrēšanu un zirga pases izsniegšanu, kā arī nodeva par sertifikāta izsniegšanu fiziskām personām, kas nodarbojas ar lauksaimniecības dzīvnieku pārraudzību, vērtēšanu, mākslīgo apsēklošanu un olšūnu un embriju transplantāciju.Likumprojekts paredz, ka liellopu, zirgu, aitu un kazu pēcnācējus ciltsdarbam un pārraudzībai iegūst no sertificētiem vaisliniekiem un sertificēta vaislas materiāla. Pārraudzības rezultātā tiek vērtēti un atlasīti kvalitatīvākie dzīvnieki, un nav lietderīgi vērtēt nesertificētu vaislinieku pēcnācējus. Ciltsdarbā ir izmantojami tikai sertificētu vaislinieku pēcnācēji, jo dzīvnieku kvalitātes uzlabošanai ir būtiski, lai dzīvnieki tiktu iegūti tikai no kvalitatīviem un novērtētiem vaisliniekiem. Attiecībā uz cūku pēcnācēju ieguvi likumā tiek saglabāta spēkā esošā redakcija.Atbilstoši precizējumam likuma 1.panta 6.punktā (kurā ir noteikts, ka izcelsmes sertifikātu izsniedz šķirnes lauksaimniecības dzīvniekiem) precizēts likuma 11.pants. Tāpat 11.pantā precizēts deleģējums Ministru kabineta noteikumiem, lai atbilstoši grozījumiem likuma 7.panta otrās daļas 3.punktā tiktu paredzēta izcelsmes sertifikāta izsniegšanas kārtība ne tikai šķirnes vaislas lauksaimniecības dzīvniekiem, bet arī tiem, kas nav paredzēti izmantošanai vaislā.13.panta otrajā daļā precizēts, ka dzīvnieku vērtēšanu nevar veikt, ja persona ir ieguvusi sertifikātu attiecībā uz dzīvnieku pārraudzību. |
| 5. | Projekta izstrādē iesaistītās institūcijas | Zemkopības ministrija, Lauksaimniecības datu centrs un PVD. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Lauksaimniecības dzīvnieku īpašnieki un turētāji. Tā kā pēc 01.06.2013. datiem Latvijā ir 44 584 ganāmpulki, arī dzīvnieku īpašnieku un turētāju skaits aptuveni atbilst minētajam skaitlim. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | 18 šķirnes lauksaimniecības dzīvnieku audzētāju organizāciju.Šķirnes mājas (istabas) dzīvnieku audzētāju organizācijas, kuru kompetencē ir Latvijas dzinējsuņa audzēšana. Pakalpojumu sniedzēji ciltsdarba jomā (personas, kas nodarbojas ar lauksaimniecības dzīvnieku vērtēšanu, pārraudzību, mākslīgo apsēklošanu un olšūnu un embriju transplantēšanu). |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Lauksaimniecības dzīvnieku īpašniekiem un turētājiem likumprojekts neuzliek jaunus pienākumus un neparedz jaunas tiesības.Likumprojekts paredz šķirnes lauksaimniecības dzīvnieku audzētāju organizācijām jaunu uzdevumu – organizēt lauksaimniecības dzīvnieku izcelšanās pārbaudi saskaņā ar normatīvajiem aktiem par ciltsgrāmatas kārtošanu. Precīzāks uzdevuma regulējums tiks ietverts attiecīgajos Ministru kabineta noteikumos. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 22,9 | 0 | 0 | 0 | 0 |
| 1.1. valsts pamatbudžets, tai skaitā:  | 22,9 | 0 | 0 | 0 | 0 |
| 1.1.1. ieņēmumi no maksas pakalpojumiem un citi pašu ieņēmumi Lauksaimniecības datu centram | 0 | 0 | 0 | 22,9 | 22,9 |
| 1.1.2. valsts pamatbudžeta ieņēmumi no nodevām par juridiskajiem un citiem pakalpojumiem | 22,9 | 0 | 0 | –22,9 | –22,9 |
| 1.2. valsts speciālais budžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 1.3. pašvaldību budžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 2. Budžeta izdevumi: | 22,9 | 0 | 0 | 0 | 0 |
| 2.1. valsts pamatbudžets, tai skaitā: | 22,9 | 0 | 0 | 0 | 0 |
| 2.2.1. Lauksaimniecības datu centra izdevumi no maksas pakalpojumiem un citiem pašu ieņēmumiem | 0 | 0 | 0 | 22,9 | 22,9 |
| 2.2.2. Lauksaimniecības datu centra izdevumi no dotācijas no vispārējiem ieņēmumiem | 22,9 | 0 | 0 | –22,9 | –22,9 |
| 2.2. valsts speciālais budžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 2.3. pašvaldību budžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 3.2. speciālais budžets | Nav attiecināms. | Nav attiecināms | Nav attiecināms. | Nav attiecināms. | Nav attiecināms. |
| 3.3. pašvaldību budžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 5. Precizēta finansiālā ietekme: | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 5.1. valsts pamatbudžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 5.2. speciālais budžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 5.3. pašvaldību budžets | Nav attiecināms. | Nav attiecināms. | Nav attiecināms. | Nav attiecināms. | Nav attiecināms. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Skatīt 6.1. un 6.2.apakšpunktu. |
| 6.1. detalizēts ieņēmumu aprēķins | Detalizēts ieņēmumu aprēķins:

|  |  |  |  |  |
| --- | --- | --- | --- | --- |
| Pakalpojuma veids | Mērvienība | Izcenojums, Ls | Plānotais pakalpojumu skaits 2015.gadā, gab. | Plānotie pašu ieņēmumi 2015.gadā, Ls |
| Jauna ganāmpulka reģistrācija | Gab. | 4,00 | 2750 | 11000 |
| Jaunas dzīvnieku novietnes reģistrācija | Gab. | 4,00 | 1200 | 4800 |
| Zirga pases izgatavošana | Gab. | 5,00 | 850 | 4250 |
| Zirga pases dublikāta izgatavošana | Gab. | 10,00 | 5 | 50 |
| Zirga pases izgatavošana darbdienas laikā | Gab. | 15,00 | 1 | 15 |
| Lopkopības pārraugu, mākslīgās apsēklošanas tehniķu, ekspertu-vērtētāju sertifikācija | Gab. | 18,88 | 150 | 2830 |
| KOPĀ |  |  |  | 22945 |

 |
| 6.2. detalizēts izdevumu aprēķins | Detalizēts izdevumu aprēķins:

|  |  |  |
| --- | --- | --- |
| EKK | Izdevumu veidi | 2015.g. plāns, Ls |
| 1000-4000;6000-7000 | **Uzturēšanas izdevumi** | **22 945** |
| 1000-2000 | **Kārtējie izdevumi** | **22 945** |
| 1000 | Atlīdzība | 21 423 |
| 1100 | Atalgojums | 17 264 |
| 2000 | Preces un pakalpojumi | 1522 |

Pārveidojot likumā noteiktās valsts nodevas par maksas pakalpojumiem, samazināsies valsts pamatbudžeta ieņēmumi no likumā noteiktām nodevām, vienlaikus samazinot Lauksaimniecības datu centram piešķirto dotāciju no vispārējiem ieņēmumiem nodevu administrēšanai, un palielināsies Lauksaimniecības datu centra ieņēmumi no maksas pakalpojumiem un citi pašu ieņēmumi.  |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar grozījumiem likumā Zemkopības ministrija ir sagatavojusi grozījumu likumā „Par nodokļiem un nodevām”.Jaunā redakcijā jāsagatavo:1) Ministru kabineta noteikumi par šķirnes lauksaimniecības dzīvnieka, tā spermas, olšūnas un embrija izcelsmes sertifikātā norādāmajiem datiem un kārtību, kādā izsniedz izcelsmes sertifikātu attiecībā uz šķirnes lauksaimniecības dzīvnieku, tā spermu, olšūnu un embriju;2) Ministru kabineta noteikumi par lauksaimniecības dzīvnieku un akvakultūras dzīvnieku, to ganāmpulku un novietņu reģistrēšanas kārtību un lauksaimniecības dzīvnieku apzīmēšanas kārtību.Lai saistībā ar grozījumiem likumā precizētu Ministru kabineta noteikumus, jāizdara grozījumi šādos noteikumos:1. Ministru kabineta 2011.gada 21.jūnija noteikumos Nr.478 „Liellopu, cūku, aitu, kazu un zirgu ciltsgrāmatas kārtošanas noteikumi”;
2. Ministru kabineta 2011.gada 21.jūnija noteikumos Nr.474 „Liellopu, cūku, aitu, kazu un zirgu vaislinieku, to spermas, olšūnu un embriju sertifikācijas kārtība”;
3. Ministru kabineta 2013.gada 30.aprīļa noteikumos Nr.235 „Lauksaimniecības datu centra publisko maksas pakalpojumu cenrādis.”

Minēto normatīvo aktu projektus mēneša laikā pēc likuma spēkā stāšanās sagatavos Zemkopības ministrija. |
| 2. | Cita informācija | Nav |

Anotācijas V sadaļa – projekts šo jomu neskar.

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Par likumprojektu ir informētas šķirnes dzīvnieku audzētāju organizācijas, Lauksaimnieku organizāciju sadarbības padome un Zemnieku saeima. |
| 2. | Sabiedrības līdzdalība projekta izstrādē | Šķirnes dzīvnieku audzētāju organizācijas un Lauksaimnieku organizāciju sadarbības padome sniegušas priekšlikumus un komentārus likumprojekta izstrādei. |
| 3. | Sabiedrības līdzdalības rezultāti | Šīs sadaļas 2.punktā minēto organizāciju izteiktie priekšlikumi izvērtēti un ņemti vērā vai arī panākta vienošanās, likumprojektu saskaņojot sanāksmēs un elektroniski. |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Lauksaimniecības datu centrs un PVD. |
| 2. | Projekta izpildes ietekme uz pārvaldes funkcijām | Projekts neietekmē pārvaldes funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekta izpildei nav nepieciešams izveidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekta izpildei nav plānots likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekta izpildei nav plānota esošu institūciju reorganizācija vai apvienošana. |
| 6. | Cita informācija | Nav. |

Zemkopības ministre L.Straujuma

2013.09.26. 9:19

L.Ozoliņa

67027422, Ligija.Ozolina@zm.gov.lv